CELEX: 22010D0075
Language: hr
Date: 2010-06-11 00:00:00
Title: Odluka Zajedničkog odbora EGP-a br. 75/2010 od 11. lipnja 2010. o izmjeni Priloga XIII. (Promet) Sporazumu o EGP-u

11/Sv. 037
            
            
               HR
            
            
               Službeni list Europske unije
            
            
               289
            
         22010D0075
   
               L 244/32
            
            
               SLUŽBENI LIST EUROPSKE UNIJE
            
            
               11.06.2010.
            
         
      ODLUKA ZAJEDNIČKOG ODBORA EGP-a
   br. 75/2010
   od 11. lipnja 2010.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 51/2010 od 30. travnja 2010. (1)
               
            
         
               (2)
            
            
               Uredba (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području sigurnosti civilnog zrakoplovstva koja stavlja izvan snage Uredbu (EZ) br. 2320/2002 (2) unesena je u Sporazum Odlukom Zajedničkog Odbora EGP-a br. 69/2009 od 29. svibnja 2009. (3), s prilagodbama za pojedine zemlje.
            
         
               (3)
            
            
               Uredbu Komisije (EU) br. 72/2010 od 26. siječnja 2010. o utvrđivanju postupaka za provođenje inspekcija Komisije u području sigurnosti zrakoplovstva treba unijeti u Sporazum (4),
            
         ODLUČIO JE:
   Članak 1.
   Iza točke 66.hb (Uredba (EZ) br. 2320/2002 Europskog parlamenta i Vijeća) Priloga XIII. Sporazumu umeće se sljedeća točka:
   
      
                  „66.hc
               
               
                  
                     32010 R 0072: Uredba Komisije (EU) br. 72/2010 od 26. siječnja 2010. o utvrđivanju postupaka za provođenje inspekcija Komisije u području sigurnosti zrakoplovstva (SL L 23, 27.1.2010., str. 1.).
                  Odredbe Uredbe, za potrebe ovog Sporazuma, sadrže sljedeću prilagodbu:
                  Ova Uredba primjenjuje se od dana na koji je zadnja od odluka Zajedničkog odbora EGP-a, koja je unijela u Sporazum mjere potrebne za primjenu Uredbe (EZ) br. 300/2008, stupila na snagu.”
               
            
   Članak 2.
   Tekstovi Uredbe (EU) br. 72/2010 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 12. lipnja 2010., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (5).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 11. lipnja 2010.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 181, 15.7.2010., str. 19.
   
      (2)  SL L 97, 9.4.2008., str. 72.
   
      (3)  SL L 232, 3.9.2009., str. 25.
   
      (4)  SL L 23, 27.1.2010., str. 1.
   
      (5)  Ustavni zahtjevi nisu navedeni.